Mathias Bernander

Mathias Bernander (født 6. februar 1989) er en norsk politiker (H) og ordfører i Kristiansand.

Fra 2015 til 2019 var han innvalgt på Vest-Agder fylkesting, og etter fylkessammenslåingen i 2020 ble han leder for hovedutvalg for næring, klima og miljø på Agder fylkesting. Bernander var Høyres 1. vararepresentant til Stortinget fra Vest-Agder valgdistrikt fra 2017 til 2021, og han møtte på tinget ved flere anledninger. I 2022 vant Bernander ordførernominasjonen i Kristiansand Høyre. Han ble innstilt av nominasjonskomiteen, men ble utfordret av tidligere stortingsrepresentant Peter Skovholt Gitmark. Etter valget, dannet Høyre et nytt flertall med Venstre, KrF, FrP og Senterpartiet. Partiene ble enige om en politisk plattform 10. oktober, hvor Bernander blir ordfører og Charlotte Beckmann Finnestad (KrF) varaordfører. De overtok offisielt i sine respektive roller dagen etterpå.

Mathias Bernander er sønn av tidligere Høyre-nestleder John G. Bernander. Han er selv gift og har to barn. Han er utdannet statsviter fra Universitetet i Agder, University of California, Berkeley og Queen Mary University of London. Han har vært kommunikasjons- og samfunnskontakt, senere markedssjef i Kristiansand havn KF.

Referanser

Eksterne lenker 
 

Lokalpolitikere i Kristiansand
Høyre-politikere i Vest-Agder
Personer fra Kristiansand kommune
Høyre-politikere
Vararepresentanter til Stortinget